Document ID: 32000R1454

Kommissionens forordning (EF) nr. 1454/2000
af 3. juli 2000
om ændring af forordning (EF) nr. 2316/1999 for så vidt angår de regionale basisarealer i forbindelse med den støtteordning for producenter af visse markafgrøder, der indføres ved Rådets forordning (EF) nr. 1251/1999
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), ændret ved forordning (EF) nr. 2704/1999(2), særlig artikel 9, og
ud fra følgende betragtninger:
(1) De regionale basisarealer i forbindelse med støtteordningen for producenter af visse markafgrøder er fastsat i Kommissionens forordning (EF) nr. 2316/1999(3).
(2) I medfør af Rådets forordning (EF) nr. 1017/94 af 26. april 1994 om omstilling fra markafgrøder til ekstensiv husdyrproduktion på jorder i Portugal(4), ændret ved forordning (EF) nr. 1461/95(5), er der indgivet ansøgninger om en omstilling svarende til 6884 ha. Basisarealet bør derfor tilpasses.
(3) På Nederlandenes anmodning bør der fastsættes nye basisarealer i overensstemmelse med medlemsstatens regionaliseringsplan, dog uden at det samlede basisareal ændres.
(4) Forordning (EF) nr. 2316/1999 bør således ændres.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I bilag VI til forordning (EF) nr. 2316/1999 ændres de basisarealer, der er anført under "Portugal" og "Nederlandene", til de basisarealer, der er anført i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. juli 2000.

Labels: 18
19
6